pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย คสช. มีคำสั่ง ม. 44 เปิดโอกาสสำหรับคนที่ไม่ได้เป็นข้าราชการและเป็นข้าราชการสามารถทำหน้าที่เป็นอธิการบดีได้
วันพุธที่ 29 มีนาคม 2560
โฆษกรัฐบาล เผย คสช. มีคําสั่ง ม. 44 เปิดโอกาสสําหรับคนที่ไม่ได้เป็นข้าราชการและเป็นข้าราชการสามารถทําหน้าที่เป็นอธิการบดีได้
พลโท สรรเสริญ แก้วกําเนิด  โฆษกประจําสํานักนายกรัฐมนตรี เผย คสช. มีคําสั่ง ม. 44 เปิดโอกาสสําหรับคนที่ไม่ได้เป็นข้าราชการและเป็นข้าราชการสามารถที่ทําหน้าที่เป็นอธิการบดีได้
วันนี้ ( 28 มี.ค. 60) เวลา 16.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรักษาความสงบแห่งชาติ (คสช.) และการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า ที่ประชุม คสช. ได้มีการพิจารณาคําสั่ง คสช. เรื่องการเพิ่มประสิทธิภาพในการบริหารงานของสถาบันอุดมศึกษา ซึ่งในอดีตที่ผ่านมา อธิการบดีของมหาวิทยาลัย และราชภัฏต่าง ๆ จะมีระเบียบหลักเกณฑ์ และกฎหมายของตนเองในการดําเนินการ ว่าสามารถที่จะเลือกบุคคลใดก็ได้ที่มีคุณสมบัติมาทําหน้าที่ดังกล่าว โดยไม่จําเป็นว่าต้องเป็นข้าราชการที่ยังไม่เกษียณอายุ แต่กฎ ระเบียบนี้ไปขัดกับกฎหมายกลางในเรื่องของระเบียบข้าราชการครู ซึ่งอธิการบดีจะต้องเป็นข้าราชการ ดังนั้น คนที่ไม่ได้เป็นข้าราชการในกฎหมายกลางฉบับดังกล่าวจึงไม่สามารถทําหน้าที่เป็นอธิการบดีได้ โดยวันนี้ ที่ประชุม คสช. ได้มีคําสั่ง คสช. ตามมาตรา 44 เพื่อเปิดโอกาสสําหรับคนที่ไม่ได้เป็นข้าราชการและเป็นข้าราชการสามารถที่ทําหน้าที่เป็นอธิการบดีได้ จากเดิมที่ตําแหน่งอธิการบดีต้องเป็นข้าราชการเท่านั้น การเปิดโอกาสดังกล่าว จะทําให้สามารถเลือกบุคคลที่มีความรู้ความสามารถได้มากยิ่งขึ้น
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวง ดำเนินโครงการก่อสร้างสะพานข้ามทางแยกต่างระดับร่มเกล้า (บริเวณแยกตระกูลจิว) คืบหน้าแล้วกว่า 70 %
วันพฤหัสบดีที่ 25 พฤษภาคม 2560
กรมทางหลวง ดําเนินโครงการก่อสร้างสะพานข้ามทางแยกต่างระดับร่มเกล้า (บริเวณแยกตระกูลจิว) คืบหน้าแล้วกว่า 70 %
กรมทางหลวง กระทรวงคมนาคม รายงานความก้าวหน้าโครงการก่อสร้างสะพานข้ามทางแยกต่างระดับร่มเกล้า เพื่อแก้ไขปัญหาการจราจรหนาแน่นติดขัดจากสัญญาณไฟจราจรบริเวณแยกตระกูลจิว
โดยก่อสร้างสะพานข้ามทางแยกต่างระดับ ยาวประมาณ 350 เมตร ยกเลิกสัญญาณไฟจราจรบริเวณแยกตระกูลจิว ก่อสร้างปรับปรุงชั้นทางบริเวณทางเข้าจากถนนร่มเกล้ามุ่งสู่สนามบินสุวรรณภูมิและชลบุรี และก่อสร้างจัดถนนองค์ประกอบบริเวณ ทางแยกต่างระดับ ซึ่งได้ดําเนินโครงการตั้งแต่เดือนมกราคม 2559 ที่ผ่านมา งบประมาณ 207 ล้านบาท
สําหรับทางแยกต่างระดับร่มเกล้าบนทางหลวงพิเศษหมายเลข 7 ด้านขาออก (จากกรุงเทพฯไปชลบุรี) เป็นเส้นทางจากทางหลักออกทางขนานมีจํานวน 2 ช่องจราจร โดยจัดการจราจรให้มีการวิ่งสวนทางกันตลอดเส้นทางจนถึงถนนร่มเกล้า ก่อให้เกิดจุดตัดกระแสการจราจร จํานวน 2 แห่ง ได้แก่ 1.จากถนนร่มเกล้าที่จะไปทางขนานของทางหลวงพิเศษหมายเลข 7 2.จากทางขนานของทางหลวงพิเศษหมายเลข 7 ที่จะไปถนนร่มเกล้า อีกทั้ง ปัจจุบันมีผู้ใช้เส้นทางหลักและทางขนานบริเวณดังกล่าวจํานวนมากจึงเกิดปัญหาจราจรติดขัดสะสมเป็นแนวยาวโดยเฉพาะในชั่วโมงเร่งด่วน ทั้งนี้ เพื่อเป็นการแก้ไขปัญหาดังกล่าว กรมทางหลวงจึงได้จัดทําโครงการก่อสร้างสะพานข้ามทางแยกต่างระดับร่มเกล้า
ปัจจุบันโครงการดังกล่าวได้ดําเนินการไปแล้วกว่า 70% คาดว่าจะก่อสร้างแล้วเสร็จในเดือนกรกฎาคม 2560 ซึ่งจะช่วยทําให้การจราจรทั้ง 2 ทิศทาง สัญจรผ่านได้ด้วยความสะดวก รวดเร็ว และปลอดภัย รวมทั้ง ส่งเสริมภาคธุรกิจขนส่งระบบโลจิสติกส์อีกด้วย หากประชาชนมีข้อสงสัยสามารถสอบถามรายละเอียดเพิ่มเติมหรือแจ้งเหตุต่างๆระหว่างการก่อสร้างได้ที่ศูนย์บริการข้อมูล กองทางหลวงพิเศษระหว่างเมือง 1586 กด 7 หรือ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.กก. วีระศักดิ์ฯ ตรวจเยี่ยมพื้นที่และแสดงความไว้อาลัยนักท่องเที่ยวชาวญี่ปุ่นที่ถูกฆาตกรรมแล้วนำศพมาทิ้งที่วัดเมื่อปี 2550 ณ วัดสะพานหิน
วันจันทร์ที่ 25 ธันวาคม 2560
รมว.กก. วีระศักดิ์ฯ ตรวจเยี่ยมพื้นที่และแสดงความไว้อาลัยนักท่องเที่ยวชาวญี่ปุ่นที่ถูกฆาตกรรมแล้วนําศพมาทิ้งที่วัดเมื่อปี 2550 ณ วัดสะพานหิน
รมว.กก. แสดงความไว้อาลัยนักท่องเที่ยวชาวญี่ปุ่นที่ถูกฆาตกรรมเมื่อ 10 ปี ที่ผ่านมา ณ วัดสะพานหิน จังหวัดสุโขทัย
วันนี้ (25 ธันวาคม 2560) เวลา 13.30 น. ณ วัดสะพานหิน ภายในอุทยานประวัติศาสตร์สุโขทัย ตําบลเมืองเก่า อําเภอเมือง จังหวัดสุโขทัย นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา พร้อมคณะได้เดินทางไปตรวจเยี่ยมพื้นที่และแสดงความไว้อาลัยนักท่องเที่ยวชาวญี่ปุ่นที่ถูกฆาตกรรมแล้วนําศพมาทิ้งที่วัดฯ เมื่อปี 2550 จากนั้นได้สักการะพระประธานและร่วมถ่ายภาพกับคณะนักท่องเที่ยวอย่างเป็นกันเองพร้อมกล่าวยกย่องให้เป็นแหล่งท่องเที่ยวที่สําคัญของจังหวัดสุโขทัย
ทั้งนี้ วัดสะพานหิน ตั้งอยู่บนเนินเขาที่มีความสูงประมาณ 200 เมตร โดยชื่อวัดเรียกตามลักษณะทางที่ปูลาดด้วยหินจากตีนเขาขึ้นไปเป็นระยะทางประมาณ 300 เมตร และมีเจดีย์ทรงพุ่มข้าวบิณฑ์หรือทรงดอกบัวตูมขนาดเล็กตั้งอยู่ระหว่างทางเดินขึ้นเขานี้ด้วย
ถือได้ว่า วัดดังกล่าวเป็นโบราณสถานที่สําคัญซึ่งอยู่บนยอดเขา โดยมีพระพุทธรูปประทับยืน ปางประทานอภัยขนาดใหญ่ประดิษฐานภายในวิหาร ซึ่งน่าจะตรงกับที่ศิลาจารึกหลักที่ 1 ของพ่อขุนรามคําแหง ที่กล่าวถึงเบื้องตะวันตกของเมืองสุโขทัยว่า “...ในกลางอรัญญิก มีพิหารอันณึ่งมนใหญ่สูงงามแก่กม มีพระอัฏฐารศอันณึงลุกยืน...” และน่าจะเป็นวัดที่พ่อขุนรามคําแหงทรงช้างเผือกชื่อ “รูจาครี” เพื่อไปนบพระในวัดนี้ทุกวันพระ ข้างขึ้นและข้างแรม 15 ค่ํา
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไอแบงก์ “กำไร” เกินคาด
วันอังคารที่ 20 มีนาคม 2561
ไอแบงก์ “กําไร” เกินคาด
ธนาคารอิสลามแห่งประเทศไทย มีกําไรสูงกว่าประมาณการเป็นอย่างมาก จากเดิมที่คาดว่า ปี 2561 จะมีกําไรสุทธิครั้งแรกในรอบ 5 ปี  จํานวน 30 ล้านบาท และต่อมาได้มีการประมาณการผลการดําเนินงานเพิ่มเป็น 450 ล้านบาท
นายชัยวัฒน์ อุทัยวรรณ์ ประธานกรรมการธนาคารอิสลามแห่งประเทศไทย พร้อมด้วยนายวิทัย รัตนากร กรรมการและรักษาการผู้จัดการธนาคารอิสลามแห่งประเทศไทย ร่วมกันชี้แจงว่า ธนาคารอิสลามแห่งประเทศไทย มีกําไรสูงกว่าประมาณการเป็นอย่างมาก จากเดิมที่คาดว่า ปี 2561 จะมีกําไรสุทธิครั้งแรกในรอบ 5 ปี จํานวน 30 ล้านบาท และต่อมาได้มีการประมาณการผลการดําเนินงานเพิ่มเป็น 450 ล้านบาท แต่ผลการดําเนินงานที่เกิดขึ้นจริงดีกว่าประมาณการอย่างมีนัยสําคัญ โดยมั่นใจว่าไตรมาสแรกของปี 2561 จะมีกําไรสุทธิทั้งสิ้น 650 ล้านบาท แสดงให้เห็นถึงความคืบหน้าในการแก้ปัญหาภายในอย่างชัดเจนและเป็นรูปธรรม
นอกจากนั้น การแก้กฎหมายเพื่อให้รัฐบาลเพิ่มทุนจํานวน 18,100 ล้านบาท เพื่อฟื้นฟูกิจการมีความคืบหน้าอย่างมาก และคาดว่าจะได้รับความเห็นชอบจากสภานิติบัญญัติแห่งชาติภายในสิ้นเดือนมีนาคม 2561 นี้อย่างแน่นอน ซึ่งหากดําเนินการสําเร็จจะทําให้ธนาคารอิสลามแห่งประเทศไทย มีความเข้มแข็งทางการเงินและสามารถฟื้นฟูกิจการได้อย่างเบ็ดเสร็จ
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ติดตามมาตรการความปลอดภัยการให้บริการส่งอาหาร Delivery หลังพบว่าประชาชนใช้บริการสั่งอาหารออนไลน์เพิ่มขึ้นช่วงสถานการณ์โควิด-19
วันศุกร์ที่ 10 เมษายน 2563
รมต. นร. นายเทวัญ ฯ ติดตามมาตรการความปลอดภัยการให้บริการส่งอาหาร Delivery หลังพบว่าประชาชนใช้บริการสั่งอาหารออนไลน์เพิ่มขึ้นช่วงสถานการณ์โควิด-19
รมต. นร. นายเทวัญ ฯ ติดตามมาตรการความปลอดภัยการให้บริการส่งอาหาร Delivery หลังพบว่าประชาชนใช้บริการสั่งอาหารออนไลน์เพิ่มขึ้นช่วงสถานการณ์โควิด-19
วันนี้ (9 เมษายน 2563) เวลา 19.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ลงพื้นที่ร้านขายอาหารบริเวณถนนบรรทัดทอง กรุงเทพมหานคร หลังตรวจสอบพบว่าการใช้บริการสั่งอาหารออนไลน์และบริการส่งอาหาร Delivery มีจํานวนเพิ่มขึ้น ซึ่งเป็นผลมาจากมาตรการที่รัฐบาลขอความร่วมมือประชาชนไม่รับประทานอาหารที่ร้าน เพื่อลดการแพร่กระจายของเชื้อไวรัสโควิด-19 โดยร้านค้ายังสามารถเปิดให้บริการขายอาหารให้ประชาชนสามารถซื้อกลับบ้าน หรือรับสั่งอาหารทางระบบออนไลน์ได้
ปัจจุบันพบว่าผู้บริโภคนิยมสั่งอาหารออนไลน์ผ่านทางบริษัทให้บริการส่งอาหาร Delivery เนื่องจากมีความสะดวก ไม่ต้องเดินทางไปที่ร้านเอง ขณะเดียวกันบริษัทที่เปิดบริการส่งอาหาร Delivery ก็มีโปรโมชั่นจูงใจมากขึ้น ดังนั้น ร้านอาหารที่ได้รับความนิยมอยู่เดิม เมื่อปรับตัวมาใช้ระบบการสั่งอาหารออนไลน์ก็จะสามารถประคองตัวอยู่ได้ในยุคปัจจุบัน อย่างไรก็ตาม ผู้บริโภคบางส่วนยังมีความกังวลเรื่องความปลอดภัย และความสะอาดของบรรจุภัณฑ์และตัวพนักงานส่งอาหาร ประกอบกับไม่มั่นใจว่าร้านอาหารได้จัดระเบียบการรับสินค้าตามที่กระทรวงสาธารณสุขกําหนด ให้มีการเว้นระยะห่างและมาตรการความปลอดภัยอื่นหรือไม่
รัฐมนตรีประจําสํานักนายกรัฐมนตรี เปิดเผยว่า ปัจจุบันร้านค้าขายอาหารได้รับผลกระทบจากสถานการณ์โควิด-19 เป็นจํานวนมาก ขณะเดียวกันประชาชนที่นิยมสั่งอาหารระบบออนไลน์ก็มีความกังวลเรื่องมาตรฐานความปลอดดภัยและการปลอดเชื้อ ดังนั้น การลงพื้นที่ครั้งนี้เพื่อแนะนําและติดตามการดูแลความสะอาดตั้งแต่ต้นทางร้านค้าก่อนถึงมือผู้บริโภค โดยรัฐมนตรีประจําสํานักนายกรัฐมนตรียังได้แจกหน้ากากอนามัยและเจลล์ล้างมือแก่พนักงานขับรถส่งอาหาร Delivery พร้อมย้ําเรื่องความสะอาด ปลอดเชื้อ ปลอดภัย
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครูควรสอนเด็กๆ อย่างไรให้รู้จักป้องกันโควิด-19
วันพุธที่ 15 กรกฎาคม 2563
ครูควรสอนเด็กๆ อย่างไรให้รู้จักป้องกันโควิด-19
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เรียกหน่วยงานในสังกัด หารือถึงการสนับสนุนการแก้ไขปัญหาผลผลิตสับปะรด
วันเสาร์ที่ 5 พฤษภาคม 2561
รัฐมนตรีช่วยเกษตรฯ เรียกหน่วยงานในสังกัด หารือถึงการสนับสนุนการแก้ไขปัญหาผลผลิตสับปะรด
รัฐมนตรีช่วยเกษตรฯ เรียกหน่วยงานในสังกัด หารือถึงการสนับสนุนการแก้ไขปัญหาผลผลิตสับปะรดโรงงานที่จะออกสู่ตลาดเป็นจํานวนมาก ในช่วงเดือนพฤษภาคม – มิถุนายน 2561
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ หารือร่วมกับหน่วยงานที่เกี่ยวข้อง เพื่อหารือถึงการสนับสนุนการแก้ไขปัญหาผลผลิตสับปะรดโรงงานที่จะออกสู่ตลาดเป็นจํานวนมาก ในช่วงเดือนพฤษภาคม – มิถุนายน 2561 โดยได้มอบหมายองค์การตลาดเพื่อเกษตรกร (อ.ต.ก.) จัดงานส่งเสริมการบริโภคสับปะรดทั้งสายพันธุ์เพื่อการบริโภคผลสด เช่น พันธุ์ภูแล ภูเก็ต และตราดสีทอง เป็นต้น รวมถึงสับปะรดโรงงาน (พันธุ์ปัตตาเวีย) พร้อมทั้งจัดสถานที่จําหน่ายสับปะรดในบริเวณพื้นที่ตลาดของ อ.ต.ก. ในช่วงเดือนพฤษภาคม – มิถุนายน 2561 พร้อมทั้งให้กรมส่งเสริมสหกรณ์ สนับสนุนการดําเนินการกระจายผลผลิตสับปะรดโรงงานเพื่อการบริโภคผลสดจากจังหวัดแหล่งผลิต เช่น ลําปาง ระยอง เพชรบุรี และประจวบคีรีขันธ์ ไปยังจังหวัดต่าง ๆ ผ่านเครือข่ายสหกรณ์ โดยใช้งบปกติของกรมส่งเสริมสหกรณ์
นอกจากนี้ ยังให้กรมปศุสัตว์ ร่วมกับกรมส่งเสริมสหกรณ์ จัดทําโครงการนําร่องการนําสับปะรดผลสดไปทําอาหารหมักเลี้ยงโคเนื้อและโคนม รวมถึงการทํา Feed Center ที่ใช้สับปะรดผลสดเป็นวัตถุดิบในการผลิตอาหารสัตว์ โดยใช้งบปกติของกรมปศุสัตว์และกรมส่งเสริมสหกรณ์ และจากเงินกองทุนพัฒนาสหกรณ์ (กพส.) อีกทั้งยังมอบหมายให้กรมวิชาการเกษตร เผยแพร่คุณค่าทางโภชนาการและประโยชน์จากการบริโภคสับปะรด และให้หน่วยงานที่เกี่ยวข้องประชาสัมพันธ์เพื่อสร้างการรับรู้แก่ประชาชน
ทั้งนี้ ปลัดกระทรวงเกษตรและสหกรณ์ได้ลงนามในหนังสือถึงปลัดกระทรวงมหาดไทย เพื่อพิจารณามอบหมายให้ผู้ว่าราชการจังหวัดร่วมกับหน่วยงานที่เกี่ยวข้อง จัดงานส่งเสริมการบริโภคสับปะรดผลสดในจังหวัดแหล่งผลิต และจัดงานรณรงค์การบริโภคสับปะรดในจังหวัดต่าง ๆ ทั่วประเทศ และลงนามในหนังสือถึงอธิบดีกรมราชทัณฑ์ เพื่อพิจารณาสนับสนุนให้เรือนจําต่าง ๆ นําผลผลิตสับปะรดมาใช้ประกอบในการทําอาหารให้แก่นักโทษในเรือนจําทั่วประเทศ ในช่วงเดือนพฤษภาคม – มิถุนายน 2561 ด้วย
รัฐบาลไทย-ข่าวทำเนียบรัฐบาล-ก.ยุติธรรม เปิดเวทีแลกเปลี่ยนองค์ความรู้แก่คณะกรรมการศูนย์ยุติธรรมชุมชน  ในการอำนวยความยุติธรรมแก่ประชาชนในพื้นที่จังหวัดเชียงใหม่
วันพุธที่ 16 มกราคม 2562
ก.ยุติธรรม เปิดเวทีแลกเปลี่ยนองค์ความรู้แก่คณะกรรมการศูนย์ยุติธรรมชุมชน  ในการอํานวยความยุติธรรมแก่ประชาชนในพื้นที่จังหวัดเชียงใหม่
พิธีเปิดโครงการอบรมคณะกรรมการศูนย์ยุติธรรมชุมชน รุ่นที่ ๑๒
เมื่อวันพุธที่ ๑๖ มกราคม ๒๕๖๒ ณ โรงแรมเชียงใหม่ ภูคํา อําเภอเมือง จังหวัดเชียงใหม่ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการอบรมคณะกรรมการศูนย์ยุติธรรมชุมชน รุ่นที่ ๑๒ เพื่อให้ผู้เข้ารับการอบรมมีความรู้ด้านการอํานวยความยุติธรรม พร้อมทั้งเป็นเวทีแลกเปลี่ยนประสบการณ์และองค์ความรู้ในการปฏิบัติงานระหว่างกัน เพื่อเป็นพลังในการขับเคลื่อนบทบาทภารกิจของกระทรวงยุติธรรม ในการอํานวยความเป็นธรรม ลดความเหลื่อมล้ําในสังคม และส่งเสริมการเข้าถึงกระบวนการยุติธรรมให้แก่ประชาชนได้อย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-สธ. เดินหน้าสร้างความปลอดภัยให้ผู้ป่วยและบุคลากรสาธารณสุข สู่การเป็น 2P Safety Hospital
วันศุกร์ที่ 9 พฤศจิกายน 2561
สธ. เดินหน้าสร้างความปลอดภัยให้ผู้ป่วยและบุคลากรสาธารณสุข สู่การเป็น 2P Safety Hospital
กระทรวงสาธารณสุขเร่งเดินหน้าขับเคลื่อนระบบความปลอดภัยของผู้ป่วยและบุคลากรสาธารณสุข เพื่อลดความเสี่ยงในการทํางาน ด้วยแนวทาง “SIMPLE” เพื่อมุ่งสู่การเป็น 2P Safety Hospital
กระทรวงสาธารณสุขเร่งเดินหน้าขับเคลื่อนระบบความปลอดภัยของผู้ป่วยและบุคลากรสาธารณสุข เพื่อลดความเสี่ยงในการทํางาน ด้วยแนวทาง “SIMPLE”เพื่อมุ่งสู่การเป็น 2P Safety Hospital
วันนี้ (9 พฤศจิกายน 2561) ที่โรงแรมเซ็นทรา บาย เช็นทารา ศูนย์ราชการ แจ้งวัฒนะ กทม. ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวปาฐกถาพิเศษ“ทิศทางการขับเคลื่อนระบบความปลอดภัยของผู้ป่วยและบุคลากรสาธารณสุข (Patient and Personnel Safety)ในระบบบริการสุขภาพ” เนื่องในโอกาสการประชุมเชิงปฏิบัติการShared visionสู่การเป็น 2P Safety Hospitalจัดโดยสถาบันรับรองคุณภาพสถานพยาบาล (องค์การมหาชน) มุ่งผลลัพธ์ด้านความปลอดภัยของผู้ป่วยและบุคลากรสาธารณสุข โดยมีนายแพทย์สุขุม กาญจนพิมาย ปลัดกระทรวงสาธารณสุข ผู้บริหารโรงพยาบาลและบุคลากรเข้าร่วมรับฟัง
ศาสตราจารย์คลินิก เกียรติคุณ นายแพทย์ปิยะสกล กล่าวว่า ในปีนี้เป็นปีที่ 2 หลังการประกาศนโยบายด้านความปลอดภัยของผู้ป่วยและบุคลากรสาธารณสุข ซึ่งขณะนี้มีโรงพยาบาลเข้าร่วม จํานวน 401 แห่ง ครอบคลุมทั้งโรงพยาบาลภาครัฐและเอกชนในทุกสังกัด แสดงให้เห็นถึงการตื่นตัวในการให้ความสําคัญ โดยในปีนี้ได้กําหนดหมวดหมู่การสื่อสาร ในการสร้างระบบความปลอดภัยว่า “SIMPLE”เพื่อใช้สําหรับกลุ่มเป้าหมาย 2 กลุ่ม กลุ่มแรก เน้นสร้างความตระหนักแก่บุคลากรและสร้างความเข้าใจให้ประชาชน ประกอบด้วยS-Safe Surgeryความปลอดภัยด้านศัลยกรรมI-Infection Prevention and Controlการควบคุมการป้องกันการติดเชื้อM- Medication SafetyความปลอดภัยทางยาP-Process of Careกระบวนการดูแลผู้ป่วยปลอดภัยL-Line tube and Laboratory Safetyความปลอดภัยของห้องปฏิบัติการ และE-Emergency Responseการตอบโต้ภาวะฉุกเฉิน
กลุ่มที่ 2 เน้นดูแลบุคลากรให้ปลอดภัยจากการทํางาน ประกอบด้วยS: Security of Information and Social Media Safetyการวางระบบที่รัดกุมและปลอดภัย เท่าทันการใช้เทคโนโลยีเพื่อการสื่อสารโดยระมัดระวังไม่ละเมิดสิทธิผู้ป่วยI: Infection and Exposureการวางระบบเพื่อบุคลากรที่มีโอกาสเสี่ยงต่อการติดเชื้อจากการทํางานM: Mental Health and Mediationสภาวะจิตใจของผู้ปฏิบัติงาน ระบบดูแลบุคลากรเมื่อเกิดเหตุการณ์ไม่พึงประสงค์และระบบเจรจาไกล่เกลี่ยในโรงพยาบาลP: Process of workการให้ความสําคัญกับโอกาสเกิดโรคจากการประกอบอาชีพL: Lane and Legal Issueความปลอดภัยด้านรถพยาบาล คนขับ เส้นทางการจราจร และข้อกฎหมายที่สําคัญต่อการทํางาน และE: Environment and Working conditionsความปลอดภัยของบุคลากรในด้านสิ่งแวดล้อมโดยเฉพาะการปฏิบัติงานในห้องฉุกเฉิน ความสําคัญของเวลาการทํางาน และความสมดุลของชีวิต
“ประเทศไทยได้ประเมินสถานการณ์ความปลอดภัยของผู้ป่วยตามแนวทางขององค์การอนามัยโลก ซึ่งไทยมีโอกาสพัฒนาในเรื่องระบบรายงานเหตุการณ์ไม่พึงประสงค์ เช่น ความไม่ปลอดภัยจากการผ่าตัด การติดเชื้อจากการรักษา เชื้อดื้อยา เพื่อเรียนรู้จากข้อผิดพลาดมาพัฒนาระบบเพื่อป้องกันในระดับประเทศ ด้วยการมีส่วนร่วมของผู้ป่วย ชุมชน และสังคม เชิญชวนให้ทุกโรงพยาบาลหาแนวทางวางระบบเพื่อป้องกันไม่ให้เกิดขึ้น” ศาสตราจารย์คลินิก เกียรติคุณ นายแพทย์ปิยะสกล กล่าว
************************************9 พฤศจิกายน 2561
รัฐบาลไทย-ข่าวทำเนียบรัฐบาล-SME Development Bank ออกมาตรการช่วยเหลือลูกค้าที่ได้รับผลกระทบจากภัยพิบัติภาคอีสานและภาคเหนืออย่างเร่งด่วน
วันจันทร์ที่ 31 กรกฎาคม 2560
SME Development Bank ออกมาตรการช่วยเหลือลูกค้าที่ได้รับผลกระทบจากภัยพิบัติภาคอีสานและภาคเหนืออย่างเร่งด่วน
ธพว.ออกมาตรการช่วยเหลือลูกค้าที่ได้รับผลกระทบจากภัยพิบัติ โดยมีมาตรการความช่วยเหลือ 2 มาตรการ คือ มาตรการที่ 1.การพักชําระหนี้ เปลี่ยนแปลงเงื่อนไขการชําระหนี้ และ/หรือปรับปรุงโครงสร้างหนี้ มาตรการที่ 2.วงเงินสินเชื่อฉุกเฉินเพื่อฟื้นฟูกิจการ
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดเผยว่า จากสถานการณ์น้ําท่วมในพื้นที่หลายจังหวัดในภาคอีสาน ภาคเหนือ โดยเฉพาะอย่างยิ่งจังหวัดสกลนคร และจังหวัดนครพนม ที่น้ํายังเอ่อล้นเข้าท่วมพื้นที่เกษตรและพื้นที่ชุมชนในตัวเมือง ส่งผลกระทบต่อธุรกิจการค้าของผู้ประกอบการ SMEs ได้รับความเสียหายทั้งทางตรงและทางอ้อม นั้น ธนาคารได้ออกมาตรการช่วยเหลือลูกค้าที่ได้รับผลกระทบจากภัยพิบัติ เช่น อุทกภัย วาตภัย โคลนถล่ม แผ่นดินไหว เป็นต้น โดยมีมาตรการความช่วยเหลือ 2 มาตรการ คือ มาตรการที่ 1.การพักชําระหนี้ เปลี่ยนแปลงเงื่อนไขการชําระหนี้ และ/หรือปรับปรุงโครงสร้างหนี้ มาตรการที่ 2.วงเงินสินเชื่อฉุกเฉินเพื่อฟื้นฟูกิจการ
โดยการช่วยเหลือผู้ประกอบการลูกค้าธนาคาร มาตรการที่ 1 การพักชําระหนี้ สําหรับเงินกู้ยืมแบบมีระยะเวลา (Term loan) พักชําระเงินต้นพร้อมดอกเบี้ยเป็นระยะเวลาไม่เกิน 6 เดือน ส่วนสัญญาเบิกเงินทุนหมุนเวียนประเภทตั๋วสัญญาใช้เงิน (Promissory Note : P/N) ออกมาตรการช่วยเหลือพักชําระดอกเบี้ยเป็นเวลาไม่เกิน 6 เดือน
สําหรับมาตรการที่ 2. วงเงินสินเชื่อฉุกเฉินเพื่อฟื้นฟูกิจการ ผู้ประกอบการที่ได้รับความเสียหายหรือได้รับผลกระทบ เพื่อเป็นเงินทุนในการปรับปรุงฟื้นฟูและหมุนเวียนในกิจการ โดยเป็นลูกค้าเดิมของธนาคารระยะเวลากู้สูงสุดไม่เกิน 5 ปี มีระยะเวลาปลอดชําระคืนเงินต้น (Grace Period) ไม่เกิน 1 ปี วงเงินสินเชื่อสูงสุดต่อราย ดังนี้ 1.ลูกหนี้ที่มีวงเงินอนุมัติรวมไม่เกิน 1 ล้านบาท ให้วงเงินกู้ไม่เกิน 5 แสนบาท 2.ลูกหนี้ที่มีวงเงินอนุมัติรวมมากกว่า 1 ล้านบาท แต่ไม่เกิน 5 ล้านบาท ให้กู้สูงสุดไม่เกิน 1 ล้านบาท 3.ลูกหนี้ที่มีวงเงินอนุมัติรวมมากกว่า 5 ล้านบาท ให้กู้สูงสุดไม่เกิน 2 ล้านบาท อัตราดอกเบี้ยร้อยละ 4.99 ต่อปีตลอดอายุสัญญา ส่วนหลักประกันให้พิจารณาหลักประกันเดิมก่อนและสามารถใช้หลักประกัน บสย. ค้ําประกัน เฉพาะมาตรการที่เพิ่มไม่เกิน 2 ล้านบาท โดยวงเงินกู้รวมทั้งโครงการไม่เกิน 15 ล้านบาท
นายมงคล กล่าวว่า ขณะนี้ให้เจ้าหน้าที่สาขาในพื้นที่เร่งสํารวจความเสียหายพื้นที่น้ําท่วมและที่ได้รับผลกระทบจากภัยพิบัติในครั้งนี้ เพื่อให้ความช่วยเหลืออย่างเร่งด่วนแก่ลูกค้าธนาคารต่อไป อีกทั้งผู้ประกอบการ SMEs ทั่วไปที่ได้รับผลกระทบจากภัยพิบัติดังกล่าว ธนาคารจะเร่งนําเสนอขออนุมัติมาตรการเงินช่วยเหลือฉุกเฉินแก่ผู้ประกอบการ SMEs โดยมีเงื่อนไขผ่อนปรนพิเศษ ต่อคณะรัฐมนตรี(ครม.) อย่างเร่งด่วนที่สุด เพื่อบรรเทาความเดือดร้อนแก่ผู้ประกอบการที่ได้รับผลกระทบจากภัยพิบัติดังกล่าวให้เร็วที่สุด
โดยผู้ประกอบการที่ได้รับผลกระทบสามารถติดต่อสอบถามข้อมูลเพิ่มเติมได้ที่ Call Center 1357 หรือสาขาในจังหวัดพื้นที่ใกล้เคียง
สอบถามข้อมูลเพิ่มเติม : นางอุบลรัตน์ ค่าแพง ผู้อํานวยการฝ่าย 085-980-7861
รัฐบาลไทย-ข่าวทำเนียบรัฐบาล-พม. จัดประชุม "ประชารัฐร่วมใจ...ต้านภัยค้ามนุษย์” รวมพลังภาคีเครือข่ายเร่งแก้ไขปัญหาค้ามนุษย์
วันอังคารที่ 16 มกราคม 2561
พม. จัดประชุม "ประชารัฐร่วมใจ...ต้านภัยค้ามนุษย์” รวมพลังภาคีเครือข่ายเร่งแก้ไขปัญหาค้ามนุษย์
พม. จัดประชุม "ประชารัฐร่วมใจ...ต้านภัยค้ามนุษย์” รวมพลังภาคีเครือข่ายเร่งแก้ไขปัญหาค้ามนุษย์
วันนี้ (16 ม.ค. 61) เวลา 10.30 น.นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด.พม.)เป็นประธานการประชุม "ประชารัฐร่วมใจ...ต้านภัยค้ามนุษย์” ครั้งที่ 10/2559-2561 โดยมีผู้แทนจากหน่วยงานภาครัฐ องค์กรภาคประชาสังคม และองค์การระหว่างประเทศ เข้าร่วมประชุม เพื่อหารือแลกเปลี่ยนความคิดเห็นและให้ข้อเสนอแนะสําหรับการบูรณาการขับเคลื่อนงานร่วมกัน ในด้านการป้องกันและปราบปรามการค้ามนุษย์ของประเทศไทย ณ โรงแรมเดอะทวิน ทาวเวอร์ กรุงเทพฯ
นายพุฒิพัฒน์กล่าวว่า ในสัปดาห์ที่ผ่านมากระทรวงการพัฒนาสังคมและความมั่นคงของมนุษย์ (พม.) ได้จัดการประชุมคณะกรรมการป้องกันและปราบปรามการค้ามนุษย์ โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธาน ซึ่งการประชุมดังกล่าวได้ร่วมกันพิจารณารายงานผลการดําเนินงานป้องกันและปราบปรามการค้ามนุษย์ของประเทศไทยประจําปี 2560 หรือ Tip Report ในส่วนของกระทรวง พม. รับผิดชอบการคุ้มครองช่วยเหลือผู้เสียหายจากการค้ามนุษย์ตามหลักสิทธิมนุษยชน การประชุมวันนี้ กระทรวง พม. มุ่งหวังให้ภาคีเครือข่ายได้เห็นถึงความพยายามอย่างจริงจังของไทย และได้แลกเปลี่ยนเรียนรู้เกี่ยวกับขั้นตอนการปฏิบัติของทีมสหวิชาชีพในการสัมภาษณ์เพื่อคัดแยกผู้เสียหายจากการค้ามนุษย์ เพื่อจะได้ถือปฏิบัติให้เข้าใจและเป็นไปในทิศทางเดียวกัน
"อย่างไรก็ตาม ตนขอเน้นย้ําว่า กระทรวง พม. มีความยินดีและพร้อมที่จะสนับสนุนการดําเนินงานที่เกี่ยวข้องในทุกๆเรื่อง เพื่อให้การดําเนินงานด้านการป้องกันและปราบปรามการค้ามนุษย์ของประเทศไทยเกิดผลสัมฤทธิ์ตามเจตนารมย์ของกฎหมายและความมุ่งมั่นในนโยบายของรัฐบาล รวมถึงการสร้างความร่วมมือกับทุกภาคส่วนให้เกิดเป็นกลไกลในรูปแบบประชารัฐ โดยสามารถขอรับงบประมาณสนับสนุนจากกองทุนเพื่อการป้องกันและปราบปรามการค้ามนุษย์ได้ ทั้งนี้ ขอขอบคุณทุกความร่วมมือจากทุกๆฝ่ายที่เข้าร่วมประชุมในวันนี้ ซึ่งนับว่าเป็นความร่วมมือกันในการขับเคลื่อนงานเพื่อแก้ไขปัญหาการค้ามนุษย์ให้มีประสิทธิภาพมากยิ่งขึ้น”นายพุฒิพัฒน์กล่าวในตอนท้าย
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาการว่างงาน
วันพฤหัสบดีที่ 5 กรกฎาคม 2561
รัฐบาลเร่งแก้ปัญหาการว่างงาน
ประเทศไทยมีอัตราการว่างงานน้อยที่สุดเป็นอันดับที่ 4 ของโลก จากข้อมูลของเว็บไซต์ Trading Economics.com โดยมีอัตราการว่างงานเพียงร้อยละ 1.2 จากจํานวนประชากรทั้งหมดราว 66.2 ล้านคน โดยนายกรัฐมนตรีเน้นย้ําว่าเป็นเรื่องที่น่ายินดี
พฤหัสบดีที่ 5 ก.ค.61
รัฐบาลเร่งแก้ปัญหาการว่างงาน
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยมีอัตราการว่างงานน้อยที่สุดเป็นอันดับที่ 4 ของโลก จากข้อมูลของเว็บไซต์ Trading Economics.com โดยมีอัตราการว่างงานเพียงร้อยละ 1.2 จากจํานวนประชากรทั้งหมดราว 66.2 ล้านคน โดยนายกรัฐมนตรีเน้นย้ําว่าเป็นเรื่องที่น่ายินดี เพราะที่ผ่านมารัฐบาลพยายามควบคุมอัตราการว่างงานให้อยู่ในระดับที่เหมาะสม และส่งเสริมให้คนไทยมีงานทํา เข้าถึงการจ้างงานที่สะดวกรวดเร็ว เพื่อให้มีรายได้เลี้ยงดูตนเองและครอบครัว เช่น จัดตั้งศูนย์บริการจัดหางานเพื่อคนไทยทั่วประเทศ จัดกิจกรรมนัดพบแรงงาน จ้างงานผู้สูงอายุ คนพิการ และนักศึกษา บริการแนะแนวอาชีพ จัดตั้งกองทุนเพื่อผู้รับงานไปทําที่บ้าน และบริการจัดหางานบนมือถือผ่าน Smart Job Application เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์  จันทร์โอชา นายกรัฐมนตรี เนื่องใน
วันอังคารที่ 26 มิถุนายน 2561
คําปราศรัย พลเอก ประยุทธ์  จันทร์โอชา นายกรัฐมนตรี เนื่องใน
คําปราศรัย พลเอก ประยุทธ์  จันทร์โอชา นายกรัฐมนตรี เนื่องใน "วันต่อต้านยาเสพติดโลก" ประจําปี 2561 วันที่ 26 มิถุนายน 2561
พี่น้องประชาชนชาวไทยที่รัก
องค์การสหประชาชาติ ได้กําหนดให้วันที่ 26 มิถุนายน ของทุกปี เป็น "วันต่อต้านยาเสพติดโลก" ประเทศไทย ในฐานะที่เป็นประเทศสมาชิก ได้ให้ความสําคัญ ในการป้องกันและแก้ไขปัญหายาเสพติด มาอย่างต่อเนื่อง และมีเจตนารมณ์ที่จะร่วมกับประชาคมโลกในการรณรงค์ต่อต้านยาเสพติด เพื่อการหยุดยั้งปัญหายาเสพติด อย่างยั่งยืน ยาเสพติด เป็นปัญหาทางสังคมที่ส่งผลกระทบต่อระบบเศรษฐกิจ สังคม และความมั่นคงของประเทศ
รัฐบาลจึงได้กําหนดให้การแก้ไขปัญหายาเสพติดเป็น "วาระเร่งด่วน" แห่งชาติ ที่ต้องได้รับการป้องกัน และแก้ไขปัญหา อย่างเข้มข้น เพื่อลดระดับปัญหายาเสพติดในสังคมไทย โดยมีการบังคับใช้กฎหมายที่เข้มงวด และจัดการกับปัญหาอื่น ๆ ที่เชื่อมโยงต่อเนื่อง ให้เบ็ดเสร็จ เพื่อไม่ให้ส่งผลกระทบต่อการดํารงชีพ ความปลอดภัยในชีวิต และทรัพย์สิน ความสงบสุขของประชาชน และสังคม โดยส่วนรวม รวมทั้ง ได้ขับเคลื่อนแผนประชารัฐร่วมใจ ปลอดภัยยาเสพติด พ.ศ. 2561 โดยมีจุดมุ่งหมาย เพื่อลดปริมาณผู้เข้าสู่การกระทําผิด อีกทั้ง นําคนออกจากวงจรการกระทําผิดอันเกี่ยวกับยาเสพติด ให้เห็นอย่างชัดเจน และ ไม่ส่งผลกระทบต่อประชาชน และสังคม พร้อมทั้ง การขับเคลื่อนการพัฒนาประเทศตามโครงการไทยนิยมยั่งยืน ร่วมแก้ไขปัญหายาเสพติด ซึ่งเป็นการบูรณาการการดําเนินงานของทุกภาคส่วน ในการป้องกันและแก้ไขปัญหายาเสพติด อย่างครบวงจร
โดยดําเนินการใน 4 แผนหลัก คือ แผนความร่วมมือระหว่างประเทศ "เชิงรุก" แผนสกัดเครือข่ายยาเสพติด แผนป้องกันแก้ไขปัญหายาเสพติดในหมู่บ้านและชุมชน และแผนการแก้ไขปัญหาเฉพาะที่มีแนวโน้มการกระจายตัวมากขึ้น ซึ่งได้กําหนดให้ตลอดเดือนมิถุนายนเป็น "เดือนแห่งการต่อต้านยาเสพติด" ภายใต้กรอบแนวคิดและคําขวัญ "ไทยนิยม ยั่งยืน ร่วมแก้ไขปัญหายาเสพติด" เพื่อให้ประชาชนได้รับรู้ถึงโทษ พิษภัย จากยาเสพติด ร่วมแสดงพลัง และเข้ามามีส่วนร่วมในการป้องกันและแก้ไขปัญหายาเสพติด ช่วยกันขจัดยาเสพติด ไม่ให้แพร่ระบาดเข้าไปสู่หมู่บ้าน ชุมชนและมอมเมาเด็ก เยาวชนที่เป็นทรัพยากรบุคคลอันมีค่าของประเทศ โดยหน่วยงานที่เกี่ยวข้องในทุกพื้นที่ ทั่วประเทศร่วมจัดกิจกรรมรณรงค์ประชาสัมพันธ์เนื่องในวันต่อต้านยาเสพติดโลก ตลอดจน เร่งรัดให้ทุกภาคส่วนขับเคลื่อนการปฏิบัติงานด้านยาเสพติดอย่างจริงจัง และต่อเนื่องเพื่อผลักดัน และช่วยให้เจตนารมณ์ในการแก้ไขปัญหายาเสพติด บรรลุผลสําเร็จต่อไป
พี่น้องประชาชนชาวไทยที่รัก ครับการขจัดปัญหายาเสพติดให้มีประสิทธิภาพ และมีประสิทธิผล นั้น จะต้องอาศัยความร่วมมือ ร่วมใจ จากทุกภาคส่วน ทั้งภาครัฐ ภาคเอกชน และภาคประชาชน รวมทั้งครอบครัว เพื่อให้เป็นพลังที่เข้มแข็งในการหยุดยั้งยาเสพติด ไม่ให้ขยายตัวออกไป ผมขอขอบคุณ พี่น้องประชาชนชาวไทย และทุกหน่วยงานที่ได้ช่วยกันป้องกัน และแก้ไขปัญหายาเสพติด อย่างเข้มแข็ง ทําให้ปัญหายาเสพติด ลดทอน เบาบางลงทําให้ประเทศไทยของเราปลอดภัย จากยาเสพติด รัฐบาล สามารถขับเคลื่อน และพัฒนาประเทศ ไปสู่ความมั่นคง มั่งคั่ง และยั่งยืนได้ ในทุกมิติ สวัสดีครับ
.........................